เรื่องร้องเรียน (ถนน,ความสะอาด,ทางเท้า) วันที่ 2022-06-10 17:32:39 — แขวงพระโขนง เขตคลองเตย กรุงเทพมหานคร
- ระบบขนส่งสาธารณะหลักในซอยอ่อนนุช คือ รถสองแถว ซึ่งดำเนินการโดยเอกชน โดยพบปัญหาส่วนใหญ่ ดังนี้ 
1. ปัญหาที่มักพบเป็นประจำคือ รถสองแถวจำนวนมากมักขับรถชะลอช้าๆ ในเลนซ้าย เพื่อรอผู้โดยสารให้เต็มคันรถตลอดเส้นทางในซอยอ่อนนุช ทั้งที่ถนนโล่ง ส่งผลให้การจราจรติดขัดหนาแน่น เนื่องจากเลนซ้ายเกือบตลอดทั้งเส้นทางในซอยอ่อนนุชจะเป็นรถสองแถววิ่ง ส่วนรถยนต์ส่วนบุคคลทั่วไปจะวิ่งเลนขวากันเป็นส่วนใหญ่ เนื่องจากหากเข้าเลนซ้ายจะติดรถสองแถวที่ขับชะลอช้าๆเพื่อรอผู้โดยสาร จอดรับผู้โดยสาร หรือแซงไม่ได้ เป็นต้น นอกจากนี้ การขับรถชะลอตลอดทางเพื่อรอให้ผู้โดยสารเต็มคันรถ ยังกระทบกับผู้โดยสารบนรถจำนวนมากในชั่วโมงเร่งด่วนที่ต้องเร่งรีบเดินทางไปทำงาน จากการขับรถลากเพื่อรอ
2. รถสองแถวจำนวนมากที่นำรถไปดัดแปลงตกแต่งท่อไอเสีย ซึ่งปล่อยควันดำและส่งกลิ่นเหม็นกว่าท่อไอเสียทั่วไป ส่งผลกระทบต่อมลพิษทางอากาศและสุขภาพของผู้โดยสารที่นั่งอยู่บนรถ เนื่องจากเป็นรถ Open Air ที่ผู้โดยสารต้องนั่งสูดอากาศจากท่อไอเสียตลอดการเดินทาง
3. คนขับรถสองแถวจำนวนมากๆ มักจะขับรถสองแถวพร้อมกับสูบบุหรี่ ส่งผลให้ผู้โดยสารที่นั่งอยู่บนรถต้องสูดดมควันพิษจากควันบุหรี่ ส่งผลกระทบต่อสุขภาพของผู้โดยสารเป็นอย่างมาก
4.คนขับรถสองแถวบางรายมีพฤติกรรมการขับรถที่น่าหวาดเสียว ซึ่งอาจส่งผลกระทบต่อความปลอดภัยหรือก่อให้เกิดอุบัติเหตุแก่ผู้โดยสารหรือผู้ขับขี่อื่นบนท้องถนนได้
- การทิ้งขยะตลอดเส้นทางในซอยอ่อนนุชมักจะพบปัญหาการทิ้งขยะบนฟุตบาท (ทางเท้า) ที่ไม่มีถังขยะ ส่งผลให้ประชาชนจำนวนมาก นำขยะไปกองทิ้งไว้บนฟุตบาทเป็นประจำ ส่งผลให้ฟุตบาทมีกลิ่นเหม็น สกปรก เป็นแหล่งสะสมของเชื้อโรค เนื่องจากไม่มีการบริหารจัดการจุดทิ้งขยะเป็นหลักแหล่งที่ชัดเจน ไม่มีถังขยะรองรับ ส่งผลกระทบทั้งในขณะที่ฝนตก หรือไม่มีฝนตก ทำให้ฟุตบาทไม่น่าเดิน หรือเมื่อเดินแล้วต้องเดินผ่านจุดทิ้งขยะที่ไม่สะอาด น้ำ/สิ่งปฏิกูลกระเด็นเปื้อนขา เป็นต้น ซึ่งไม่สามารถหลีกเลี่ยงได้ เนื่องจากพื้นที่บนฟุตบาทมีจำกัด
- ฟุตบาท ไม่เรียบ ส่งผลให้เดินสะดุด หรือแม้กระทั่งในขณะที่ฝนตก น้ำจะขังในร่อง/บริเวณพื้นผิวฟุตบาทที่ไม่เรียบ เมื่อเดินผ่านส่งผลให้น้ำกระเด็นเปื้อนขา หรือทำให้ขาพลิกได้